Beatissime pater. Vacante alias parrochiali ecclesia sancti Laurencij in Verma (!) Aboensis diocesis per obitum quondam Petri Jo[hannis], illius dum viveret novissimi rectoris, extra Romanam ecclesiam et in partibus defuncti, dovotus sanctitatis vestre orator Ericus Laurencij, clericus Upsalensis diocesis, illam auctoritate ordinaria sibi conferri et de eadem provideri obtinuit possessione subsecuta. Cum autem, pater sancte, a nonnullis asseritur, collationem et provisionem predictas ac inde secuta viribus non subsistere, supplicat humiliter dictus Enricus (!) orator, quatenus sibi specialem gratiam facientes de parrochiali ecclesia in Verma predicta, cuius fructus etc. trium marcarum argenti puri secundum communem existimationem valorem annuum non excedunt ……… eidem oratori in forma nove provisionis gratie, si neutri vel si nulli etc. cum gratificatione opportuna, quatenus illi locus existat, providere seu provideri mandare dignemini de gratia speciali, constitutionibus et ordinationibus apostolicis ceterisque in contrarium facientibus non obstantibus quibuscumque. cum clausulis necessarijs et oportunis. Concessum ut petitur in presencia d. nostri pape. G. card. Sancti Petri ad vincula; et cum absolutione a censuris ad effectum etc; et quod obstantia et quevis dispensatio oratoris habeantur pro sufficienter expressis; et cum clausula generalem reservationem ex quavis causa importanti; et cum gratificatione oportuna prepetita; et quod litere in forma nove provisionis gratie, si neutri vel si nulli, et prout oratori magis expediet cum oportuna et sufficiente narratione expediri possint; et quod invocationis qualitatis valoris nominis et cognominis omniumque et singulorum premissorum ac circa ea necessariorum maior et verior et sufficiens specificatio et expressio fieri possit in confectione litterarum. Concessam G. card. S. Petri ad vincula. Datum Rome apud sanctum Petrum quarto decimo kal. maij anno secundo.